Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 45 år. Er oppvokst i Sandnes, men bor ikke i kommunen nå.

Hun har en ingeniørstilling knyttet til tjenesteområde for Byutvikling og teknisk, vann- avløp og renovasjons enheten i Sandnes kommune.

Faglig bakgrunn: Ingeniør kjemi/biokjemi/vannkjemi/ petroleum med fordypning i fysikk og

matematikk

Arbeidserfaring: Schlumberger, Eurofins, Sandnes kommune

1. **Kan du beskrive din tilnærming til begrepene risiko og sårbarhet?**

Risiko og sårbarhet er et sammensatt begrep. Det er en mix av at det usannsynlige kan skje. Her må vi lære av andre eller andre, og se på de erfaringer vi har tilgjengelig. Det som er fint med risiko og sårbarhet, er at man må gå i dybden av hva man har av kunnskap og materiell til å skape en robusthet. På en måte er det det samme begrepet for begge deler samtidig er de litt ulike.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, jeg har lagt ROS analyse knyttet til vann- og på avløp i kommunen. Dette er i godt samarbeid med de andre fagfolkene på VAR. enheten. Jeg har stått for den systematiske delen av arbeidet mens den spesifikke detaljkunnskapen kommer fra de andre fagpersonene.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, jeg ser det at det er stor usikkerhet knyttet til slike analyser. Men det er en estimert usikkerhet. Vi ser usikkerheten, men vi må være føre var og ta dette til etterretning.

1. **Er helhetlig risiko- og sårbarhetsanalyse viktige for kommunale rapporter?**

Det er kjempeviktig, her vil jeg trekke frem et eksempel på hvordan vi ikke klarer og samordne oss godt nok med andre deler av den kommunale virksomheten. Når Sandnes Tomteselskap KF ikke hensyntar våre planer for sikker lokalisering av vann- og avløpsledninger. Her har vi et forbedringspotensial for god kunnskapsdeling og samordning.

1. **Har du et forhold til risikostyring og dette begrepet?**

Jeg tror vi kan styre mye selv med mange ukjente faktorer og uforutsette ting. Vi kan ikke sikre oss 100% mot all risiko men om vi er istandsatt som samfunn til å håndtere uforutsette hendelser vil vi håndteringen gå lettere.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Vi samarbeider tett med Mattilsynet, vi har vår egen beredskapsorganisasjon i kommunen. Ellers vil jeg nevne nødetatene og Forsvaret. Vår vannleveranadør IVAR IKS er sentral sammen med interesseorganisasjonen Norsk vann. Samtidig arbeider vi med en felles kommunal VA-norm for Nord-Jæren slik at entreprenører kan forholde seg til det samme regelverk i etableringen av slik infrastruktur

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Drikkevannsforskriften er sentral for oss. Jeg er ikke kjent med de andre lovene som gir hjemmel til denne forskriften, men vet at de er flere.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, opplever at vannforsyningen i Sandnes kommune er godt tilrettelagt. Den fremmer både samfunnssikkerhet og beredskap. Stor utbygging har gitt oss muligheten til å bygge mange høydebasseng som gir god redundans.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Ja, eksempel fra VAR- konteksten. Vi har beregnet hvor lenge høydebassengene vil vare om vi mister vannforsyningen fra IVAR IKS. Vi har prioritert selvfall knyttet til avløp om strømmen blir borte. Det er for meg robust.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

For min del opplever jeg at det er slik. Et konkret eksempel er at VAR- enheten bytter låser på pumpestasjonene når eksterne entreprenører er innleid i anleggsvirksomhet.

Ser også at vi bruker mye ressurser på overtaking av nye VA- anlegg både på ferdigbefaring og underveis ved utarbeidelse for å opprettholde krav og kvalitet.

Samtidig gjør samordningen med Sandnes Tomteselskap KF det vanskelig å praktisere risikostyring når man ikke ser eksisterende VA-anlegg opp mot nye etableringer.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Da vil jeg trekke frem et mulig havstigningsnivå og klimaendringer. Samtidig sårbarhetene ved vassdragene Stora Åna og Stangelands Åna. Sentrumsområde er sårbart i forhold til disse faktorene med tanke på infrastruktur og eksisterende kotehøyde. Det å vokse for fort med veksten vi opplever er en sårbarhet i seg selv med tanke på kvaliteten det gir. Tenker på oppvekstmiljø og fare for gjengmentalitet blant ungdommen. Fare for nedbygging av eksisterende grønnstruktur i sentrum.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Opplever at det er et stort press fra private aktører, vil si 70/30 vekting i favør av private aktører.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes satsingen på estetikk i sentrum den senere tiden har løftet byen positivt, vil spesielt nevne Langgata som sentral sammen med den nye havneparken. Etablering av kulturhus og bibliotek har vært positivt hvor det var et poeng å bevare deler av den gamle fabrikkfasaden.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, i min sektor opplever jeg at vi har gjort dette i lang tid (10 år) og gjør det fremdeles. Men som kommune totalt sett vet jeg ikke. Et eksempel fra vår sektor er simulteringsprogram som ser nærmere på lekkasjer i VA-nettet. Det er det mange kommuner som ikke har startet med enda.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Tilbudet innbyggere og bedrifter benytter seg av tas mulig som en selvfølge i dag, om man mister noe av tilbudet, hva da med egenberedskapen både som innbyggere og bedrifter? Det er en stor utfordring tror jeg.